《春尽偶书》
宋代·喻良能

溪流如带碧萦纡，满地閒花杂野蔬。
浓淡柘阴三月暮，浅深山色晚晴初。
颇惊井落家徒壁，却喜盘餐食有鱼。
蜀魄健啼春又老，挥鞭吾亦忆吾庐。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。